Ոստիկանների այցելությունից հետո Վարդանը դուրս էր եկել գոմի խորքում գտնվող թաքստոցից և վերադարձել էր տուն, սակայն մեկ շաբաթ անց տեղի էր ունեցել երկրորդ խուզարկությունը, որից հազիվ էր խույս տվել։ Այդ դեպքից հետո նա լքում էր գոմը միայն մութն ընկնելուց հետո և այնտեղ էր վերադառնում լուսաբացից առաջ։ Հակառակ Արուսյակի լավատեսությանը, որը համարում էր, որ դա անհավանական էր, այսինքն անհնարին, Վարդանը տհաճ զգացողություն ուներ, որ օղակն իր շուրջ սեղմվում էր։